રાજ્યમાં યોજાનાર રાજ્યસભાની ચુંટણીમાં અગાઉ મળેલા જનાદેશમાં તોડજોડ કરવા કે આદરવામાં આવનાર રાજકીય કવાયત મુજબ પક્ષાંતર કરવુ કે કરાવવું એ જનચુકાદાની હત્યા જ કહી શકાય, પક્ષાંતરને પ્રોત્સાહિત કરતા નિવેદનો-કટાક્ષોનુ યુઘ્ધ ચાલી રહ્યું છે, ત્યારે મોટાભાગના નેતાઓ મૌન રહી લોકશાહીને આડકતરી ભયંકર નુકશાન કરવામાં મદદ કરી રહયા છે ત્યારે થોડા નેતાઓ આવા નિવેદનોનો કોઈ ખચકાટ વગર પક્ષાંતરની પ્રવૃતિ વિરૂઘ્ધમાં સત્ય વ્યક્ત કરવા નિવેદન કરનાર ભાજપનાં ભુતપુર્વ સાંસદ અને સહકારીક્ષેત્રના અગ્રણી ત્થા ભાજપના જુનાયુગનાં પાયાનાં પથ્થર એવા દિલીપ સંઘાણીએ પક્ષપલ્ટાને પ્રોત્સાહિત કરવાના ચાલતા પ્રયાસોની વાતનો છેદ ઉઠાવી પક્ષપલ્ટાની પ્રવૃતિ કાયદાની અને લોકશાહી સિઘ્ધાંતોની વિરૂઘ્ધમાં હોવાનુ જણાવી પક્ષાંતરની પ્રવૃતિ પક્ષની વિચારધારામાં સામેલ નથી તેવું બેધડક-સત્ય આધારીત નિવેદન કરી પક્ષનાં વરિષ્ઠ નેતાઓને અરીસો બતાવ્યો છે.